**MONITORIZARE PLAN DE ACȚIUNE ÎN DOMENIUL DROGURILOR LA NIVELUL JUDEȚULUI PRAHOVA, 2022-2026**

Centrul de Prevenire, Evaluare şi Consiliere Antidrog Prahova împreună cu centrele similare din Buzău și Dâmbovița sunt parte integrantă a Centrului Regional de Prevenire, Evaluare şi Consiliere Antidrog Ploiești care reprezintă, conform art. 6 din Hotărârea de Guvern nr. 461 din 11 mai 2011, structura teritorială a Agenţiei Naţionale Antidrog, instituţie care stabileşte concepţia de ansamblu şi asigură coordonarea unitară, pe baza unei strategii naţionale, a luptei împotriva traficului şi consumului ilicit de droguri, desfăşurată de către autorităţile competente, de alte instituţii ale statului şi de organizaţii neguvernamentale.

La nivelul factorilor de decizie locali, judeţeni şi regionali s-a urmărit adaptarea continuă a răspunsului la noile tendinţe ale consumului de droguri, la condiţiile socio-economice actuale, la realităţile concrete, identificându-se nevoile şi stabilindu-se posibilităţile de reacţie.

În acest context, Centrul de Prevenire, Evaluare şi Consiliere Antidrog Prahova a iniţiat şi derulat, în colaborare cu autorităţile administraţiei publice locale şi judeţene și instituţii publice, o serie de programe, proiecte şi activităţi punctuale, de interes local, pentru protecţia antidrog a comunităţilor proprii.

Activităţile Centrului de Prevenire, Evaluare şi Consiliere Antidrog Prahova în perioada de referință, s-au desfășurat în conformitate cu Strategia naţională în domeniul drogurilor 2022 – 2026 și Planul de acțiune în domeniul drogurilor 2022 – 2026, la nivelul județului Prahova, aprobat prin Ordinul Prefectului județului Prahova nr. 316/2022.

**OBIECTIVE INSTITUȚIONALE**

Strategia națională în domeniul drogurilor 2022 – 2026 (conform Hotărârii Guvernului nr.344/2022 privind aprobarea Strategiei naționale în domeniul drogurilor 2022 – 2026 şi a Planului de acţiune pentru implementarea Strategia naţională în domeniul drogurilor 2022 – 2026) definește politica României în domeniul luptei împotriva traficului și consumului ilicit de droguri pentru perioada 2022-2026 - cuprinde concepția de abordare a fenomenului drogurilor și asigură cadrul de cooperare pentru actorii sociali care au competențe și responsabilități în domeniu.

Documentul asigură continuitatea și integrarea eforturilor și rezultatelor înregistrate prin implementarea strategiilor naționale antidrog anterioare, predictibilitatea și transparența decizională în ceea ce privește opțiunile strategice și măsurile specifice de intervenție precum și un sistem flexibil și eficient de acțiune comună.

Strategia națională în domeniul drogurilor 2022 – 2026 integrează o **triadă de acțiune strategică**:

* REDUCEREA CERERII DE DROGURI
* REDUCEREA OFERTEI DE DROGURI
* CONSOLIDAREA CAPACITĂȚII OPERAȚIONALE DE RĂSPUNS - COOPERARE INTERNAȚIONALĂ, CERCETARE, EVALUARE, INFORMARE ȘI COORDONARE

Direcțiile de acțiune strategică se structurează pe **obiective generale**, fiecare având **obiective specifice**, operaționalizate la nivel de activități în cadrul **Planului de acțiune pentru implementarea Strategiei naționale în domeniul drogurilor, cu aplicabilitate pentru perioada 2022-2026.**

Scopul politicilor de intervenţie antidrog la nivel naţional este prevenirea, întârzierea debutului sau reducerea consumului de droguri şi/sau a efectelor negative ale acestuia în cadrul populaţiei generale sau a subpopulaţiilor identificate ca fiind vulnerabile/ la risc. Astfel, toate demersurile tehnice, concretizate în programe, proiecte şi activităţi derulate la nivel naţional sau local, sunt subsumate obiectivelor tehnice de prevenire.

Programele, proiectele şi intervenţiile de prevenire au ca obiectiv informarea, educarea şi conştientizarea populaţiei generale, şcolare şi a grupurilor vulnerabile, privind efectele consumului de alcool, tutun, droguri şi substanţe noi psihoactive, precum şi dezvoltarea unor atitudini şi practici în rândul acestor categorii de populaţie, prin orientarea grupurilor ţintă către activităţi recreaţionale dezirabile social, ca alternativă la consumul de droguri.

Pentru îndeplinirea obiectivelor prevăzute în Planul de acțiune în domeniul drogurilor 2022 – 2026, la nivelul județului Prahova, aprobat prin Ordinul Prefectului județului Prahova nr. 316/2022, în anul 2023 au fost realizate activități după cum urmează:

Obiectiv general: ***Consolidarea sistemului județean de prevenire ce cuprinde totalitatea programelor, proiectelor şi intervenţiilor de prevenire (contextuală, universală, selectivă și indicată) adresate populaţiei generale, şcolare şi grupurilor vulnerabile, în baza evidenţelor ştiinţifice”***

-în anul 2023 la nivelul județului Prahova au fost dezvoltate și implementate 18 campanii, 32 proiecte și 95 intervenții punctuale de prevenire adresate populaţiei generale, pentru un număr de 25.777 beneficiari direcți.

Obiectiv general:**Consolidarea, bazată pe evidențe ştiinţifice, a serviciilor şi intervenţiilor din cadrul sistemului judetean de asistenţă medicală, psihologică şi socială în vederea îmbunătățirii identificării, atragerii şi motivării persoanelor care consumă droguri.**

- au fost realizate 27 sesiuni/ activități de informare specializate adecvate nevoilor, adresate reţelelor de profesionişti în vederea prevenirii supradozelor și a deceselor asociate consumului de droguri.

Obiectiv general: ***Consolidarea, bazată pe evidențe ştiinţifice, a intervenţiilor şi serviciilor specializate de asistenţă şi a celor de reintegrare socială din cadrul sistemului naţional de asistenţă medicală, psihologică şi socială, în vederea îmbunătățirii identificării, atragerii şi motivării persoanelor care consumă droguri.***

- s-a realizat facillitarea accesului la serviciile integrate de asistență medicală, psihologică și socială, în concordanță cu nevoile și particularitățile acestora, pentru 77 beneficiari.

 Obiectiv general: ***Dezvoltarea unei abordări integrate a consumului de droguri în sistemele privative de libertate.***

- s-a realizat furnizarea unui continuum de servicii integrate de asistență pentru un numr de 172 persoane care consumă sau au consumat droguri și se află în stare de reținere și arest preventiv ori în sistemul penitenciar.

 - s-au realizat 6 intervenții de informare și sensibilizare adresate unui număr de 181 deținuți.

Obiectiv general: ***Consolidarea intervențiilor de contracarare a grupărilor de criminalitate organizată care își desfășoară activitatea în România sau a grupărilor de sorginte română care țintesc statele membre U.E. care sunt implicate în traficul de droguri și au legături cu alte amenințări la adresa securității naționale***

 - au fost investigate cu prioritate 204 cauze penale inclusiv prin reconfigurarea modului de partajare a competenței și coordonarea managerială a prioritizării acțiunilor, a grupărilor de criminalitate organizată care sunt implicate în traficul de droguri și sunt o amenințare pentru siguranța națională

Obiectiv general : ***Dezvoltarea și consolidarea unui sistem integrat și flexibil de colectare a datelor privind fenomenul drogurilor, în vederea utilizării celor mai recente informații în procesul decizional și al formulării și aplicării răspunsurilor din domeniul sănătății publice și securității cetățenilor.***

- s-a realizat colectarea și introducerea datelor rezultate din implementarea indicatorilor epidemiologici cheie și a celor dezvoltați la nivel național - Servicii de asistenţă integrată (SAI) – a fost colectat un număr de 155 fișe urgențe medicale.

Obiectiv general: ***Asigurarea unui concept unitar de acţiune în domeniul problematicii drogurilor şi precursorilor, monitorizarea implementării politicilor naţionale/județene în domeniul drogurilor, utilizarea eficientă a resurselor şi maximizarea rezultatelor intervenţiilor realizate.***

 - a fost constituit grupul de lucru și cooperare cu organizații neguvernamentale și autorități ale administrației publice locale, realizat pri Ordin al Prefectului județului Prahova nr. 316/2022.

- au fost realizate 6 programe de formare inițială şi continuă în domeniul drogurilor pentru diverse categorii profesionale.

- a fost realizată activitatea de monitorizare a planului de acțiune local in domeniul drogurilor, pentru anul 2023.